Att. — Rhamnous [EM 12864] — 235/234 BC — BCH 54.1930.268 — SEG 25.155
Region: Attica (IG I-III) — Rhamnous

επι εκφαντου αρχοντος εδοξεν ραμνουσιοις ελπινικος νησιππου ραμνουσιος ειπεν επειδη δικαιαρχος πατρικην [π]αρειληφως φιλιαν προς τον δημον τον αθηναιων και το [κ]οινον των ραμνουντι ταττομενων διαφυλαττει την φιλι[α]ν και κατασταθεις μετα του πατρος απολλωνιου υπο το[υ] [βα]σιλε[ως αν]τ[ιγ]ονου επι την φυλακην του φρουριου καλ[ως] και φιλοτιμως επεμεληθη της τε φυλακης του φρουριου και των οικουντων εν αυτωι ευτακτον παρεχων αυτον τε και τους στρατιωτας τους υπο τον πατερα ταττομενους και δια ταυτα αυτους αμφοτερους ραμνουσιοι και αθηναιων οι οικουντες το φρουριον εστεφανωσαν χρυσωι στεφανωι κατα τον νομον ωσαυτως δε και επ ελευσινος γενομενος ο πατηρ [αυ]του επεινεθη και εστεφανωθη υπο τε των ελευσινιων και των αλλων αθηναιων των οικουντων εν τωι φρουριωι και παλιν αυτος κατασταθεις εις πανακτον καλως και ενδοξ[ω]ς επεμεληθη της τε του φρουριου φυλακης και της αλλης χωρας της αττικης και νυν τεταγμενος υπο του βασιλεως δημητριου εν τει ακραι τει ερετριεων διατελει ευνους ων τωι δημωι τωι αθηναιων και κοινει πασιν και ιδιαι τοις υπεκτεθημενοις τα βοσκηματα δια τον πολεμον διασωιζων και βοηθων εις ο αν αυτ[ον] τις παρακαλει και παραγενομενου του στρατηγου φιλοκη[δ]ου εις ερετριαν συνηγορησεν τε τουτωι και των πολιτων [ε]να απηγμενον επι θανατωι εξειλετο εκ του [δε]σμωτηρι[ου] και ανεσωισεν αποδεικνυμενος την ευνοιαν ην εχει προς τους πολιτας επαγγελλεται δε και εις τον λοιπον χρονον εις ο αν αυτον τις παρακαλει η κοινει ο δημος η ιδιαι τις τω[ν] πολιτων χρειας παρεξεσθαι εδωκεν δε και ιερεια εις την θυσιαν των νεμεσιων και του βασιλεως εκ των ιδιων εγλειπου[σ]ων των θυσιων δια τον πολεμον οπως εχει καλως τα προς [τ]ας θεας ραμνουσιοις τυχει τει αγαθει δεδοχθαι ραμνουσιοις και τοις [αλ]λοις αθηναιοις και τ[οι]ς οικουσιν εν ραμνουντι πασιν επαινεσαι δικαιαρχον [απο]λλωνιου θριασιον αρ[ε]της ενεκα και ευνοιας ην εχων διατελει εις τε τον [βασιλε]α 0[ημητριον] και εις τον δημον τον αθηναιων και εις το κοινον των οικ[ου]ντων ραμνουντα και στεφανωσαι αυτον χρυσωι στεφανωι κατα τον νομον αναγραψαι δε τοδε το ψηφισμα τους επιμελητας και τον δημαρχο[ν] τον ραμνουσιων εν στηλαις λιθιναις δυειν ινα ει υπομνημα τοις βουλομενοις ευεργετειν το κοινον ραμνουσιων και των οικουντων το φρουριον και στησαι την μεν εν τωι τεμενει του διονυσου την δ εν τωι νεμεσιωι εις δε την ποιησιν των στηλων και την αναγρ[α]φην του ψηφισματος μερισαι τον ταμιαν τον ραμνουσιων το αναλωθεν και λογισασθαι τοις δημοταις ελεσθαι δε κ[αι] εξ εαυ[των] πεντε ανδρας οιτινες συντελουσιν τα εψηφισμενα ηδη οιδε ειρεθησαν ελπινικος μνησιππου λυκεας ιεροκλεου στρομβιχος κλεοδωριδου θρασυμαχος αντιμαχου λυσιθεος διοκλεου. [οι οι]κουντες των πολιτων ραμνουντι δικαιαρχον.